Vyhodnotenie pripomienkového konania

	Predmetný návrh zákona bol posudzovaný v rámci medzirezortného pripomienkového konania, kde bol zaslaný všetkým ministerstvám a iným ústredným orgánom štátnej správy a tiež ďalším vybraným subjektom.

	Z celkového počtu 42 oslovených subjektov stanovisko zaslalo 37. Z nich 17 pripomienky nemalo a k návrhu zákona sa vôbec nevyjadrilo 5 subjektov.

	Predložený návrh zákona zohľadňuje prevažnú väčšinu pripomienok v plnom rozsahu. Takto boli zapracované do návrhu zákona najmä tie pripomienky, ktoré sa týkali legislatívno-technických a formálno-právnych aspektov.

	Ďalšiu skupinu pripomienok tvorili doplňujúce a  pozmeňujúce návrhy hmotnoprávneho charakteru, ktoré i napriek tomu, že boli zo strany Ministerstva financií SR a Inštitútu pre aproximáciu práva formulované ako zásadné, sa nestali predmetom rozporu, pretože ich predkladateľ vo svojej podstate v návrhu zákona akceptoval.

Návrh zákona sa preto predkladá na rokovanie vlády SR bez rozporov.